มีเพศสัมพันขณะที่มีประจำเดือนหลั่งในมีโอกาสท้องไหมค่ะ ฉีดยาคุมเมื่อวันที่22มิถุนายน2563 มีอะไรกับแฟนไม่ป้องกันมาตลอด วันที่16กรกฎาคม2563ประจำเดือนมาเป็นสีแดง2วันหลังจากนั้นเป็นสีน้ำตาลมาตลอดมาแค่ปริดกระปรอยอยากทราบว่า มีโอกาสท้องมากแค่ไหนค่ะ
สวัสดีค่ะ หากเริ่มฉีดยาคุมกำเนิดเข็มแรกมาตั้งแต่ 22 มิ.ย. 63 โดยได้ฉีดภายใน 1-5 วันนับจากวันแรกที่มีประจำเดือนมา หรือได้ฉีดมานานเกิน 7 วันแล้ว ก่อนที่จะเริ่มมีเพศสัมพันธ์ ยาฉีดก็ช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ไม่ว่าจะมีเพศสัมพันธ์ในช่วงใดก็ตาม รวมถึงช่วงที่มีเลือดออกด้วยค่ะสำหรับเลือดสีน้ำตาลที่ออกกะปริดกะปรอยมาตลอด น่าจะเป็นเลือดที่เกิดจากผลข้างเคียงของยาฉีดได้ โดยเฉพาะหากเป็นยาฉีดชนิดที่ฉีดทุก 3 เดือน ซึ่งโดยส่วนใหญ่ ก็มักจะหายไปได้เองในที่สุด และเมื่อฉีดยาต่อเนื่องไปเรื่อยๆ ประจำเดือนก็มักจะหายไป แต่ก็ไม่ได้อันตรายอะไรค่ะ